Diari Oficial de la Generalitat Valenciana


Sumari del DOGV 8023, del 20-04-2017 (2017/3290)

RESOLUCIÓ de 12 d'abril de 2017, de la consellera d'Agricultura, Medi Ambient, Canvi Climàtic i Desenvolupament Rural, per la qual s'amplia el termini de presentació de sol·licituds d'ajudes a les associacions de protecció i defensa dels animals per a l'exercici 2017.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8023

Data del DOGV
:   20-04-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3290


Data del document
:   12-04-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 12 d'abril de 2017, de la consellera d'Agricultura, Medi Ambient, Canvi Climàtic i Desenvolupament Rural, per la qual s'amplia el termini de presentació de sol·licituds d'ajudes a les associacions de protecció i defensa dels animals per a l'exercici 2017. [2017/3290]  
Mitjançant la Resolució de 14 de març de 2017, de la consellera d'Agricultura, Medi Ambient, Canvi Climàtic i Desenvolupament Rural, es van convocar ajudes a les associacions de protecció i defensa dels animals per a l'exercici 2017.  
D'acord amb l'apartat quart d'aquesta resolució es va establir un termini d'un mes comptador a partir de l'endemà de la publicació de la mencionada resolució en el Diari Oficial de la Generalitat Valenciana. En aquest mateix apartat, s'establia l'obligació de realitzar el tràmit telemàticament a través de la seu electrònica de la Generalitat en els termes de l'article 14 de la Llei 39/2015, d'1 d'octubre, del procediment administratiu comú de les administracions públiques.  
Per tant, a causa de l'aparició de determinades dificultats en aquest tràmit no atribuïbles a les entitats de protecció i defensa animal es fa convenient ampliar el termini de presentació de sol·licituds.  
Per tot això, a proposta del director general d'Agricultura, Ramaderia i Pesca, resolc:  
  
Primer  
Ampliar fins al dia 10 de maig de 2017 el termini de presentació de sol·licituds d'ajudes a les associacions de protecció i defensa dels animals, establit mitjançant la Resolució de 14 de març de 2017, de la consellera d'Agricultura, Medi Ambient, Canvi Climàtic i Desenvolupament Rural, per la qual es convoquen les ajudes a les associacions de protecció i defensa dels animals per a l'exercici 2017, a l'empara de l'Ordre de 22 de desembre de 2006.  
  
  
DISPOSICIÓ FINAL  
  
Es delega en el director general competent en matèria de ramaderia, la concessió i denegació de les ajudes previstes en aquesta resolució.  
  
  
Contra aquesta resolució, que és definitiva en via administrativa, es pot interposar potestativament un recurs de reposició davant de la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes comptador des de l'endemà de la publicació, o es pot impugnar directament davant de l'ordre jurisdiccional per mitjà de la interposició d'un recurs contenciós administratiu en el termini de dos mesos a partir de l'endemà de la notificació davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 46.1 de la Llei reguladora de la jurisdicció contenciosa administrativa (Llei 29/1998, de 13 de juliol; BOE 167, 14.07.1998).  
  
València, 12 d'abril de 2017.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.